**Priča jedne lastavice**

 Vratila sam se u hrvatski kraj s juga malo ranije. Kad vidim još zima, a vani 21 stupanj kao u proljeće.

 Letim naokolo, a oko mene jaglaci, tratinčice i šafrani. Leptiri piju sok iz njih i lete visoko nebom. Sjednem na granu jabuke, a tamo pupoljci. Pomislim: „ Zar je majka priroda nešto pomiješala?“

Pitala sam i moje susjede vrapce što se to događa. Oni su mi rekli da je zima ove godine baš čudna; u Gorskom kotaru je sve zaledila, od Petrinje do Siska sve poplavila, a sad i ovo.

 Kada sam se odmorila krenula sam dalje promatrati prirodu koja se budi. Ljudi kopaju vrtove i cvjetnjake, kose zelenu travu, a djeca se igraju. Baš mi je drago što je došlo proljeće. „Samo se bojim da će kasnije pasti snijeg,“govorila sam to mojim susjedima vrapcima.

 Drago mi je što živim u Hrvatskoj i tako bogatom zavičaju.

 Marta Medved, 4.c